Aandele-mening: Netcare | Netwerk24
Deur Moxima Gama 03 Mei 2019 05:00
Netcare is Suid-Afrika se tweedegrootste private hospitaalgroep. Sy aandeelprys het ná 2009 vinnig gestyg – by die deurbreking van elke weerstandstendenslyn het momentum toegeneem.
Beleggersentiment was in 2013 die optimistiese toe Suid-Afrikaanse én Britse bedrywighede in hul geldeenhede gegroei het. Vraag na bedgetalle en private gesondheidsorg het in Suid-Afrika toegeneem, en groeiprojekte in die Suid-Afrikaanse hospitaalafdeling het "sterk uitgebrei".
Vooruitsigte: Netcare het in 2015 begin terugtrek toe marktoestande in Suid-Afrika en Brittanje druk op sy groeivermoë geplaas het. In die finansiële jaar tot September 2014 het Netcare 'n daling van 31% in die voljaar-wins ervaar. Verlede jaar het Netcare sy vertrek uit die Britse mark aangekondig. Netcare het sy winste in sy primêre bultendens van 'n hoogtepunt van 4 375 sent per aandeel geleidelik verloor tot huidige vlakke van 2 045 sent. Sy resultate vir die jaar tot 31 Maart verskyn op 13 Mei, nadat dié uitgawe van finweek verskyn het.
Wat die grafieke sê: Hy is op die randjie van die steuntendenslyn van 'n langtermynbultendens. Hy toon 'n regstelling in die vorm van 'n beerkanaal. Die omvang van sy verhandeling krimp nou namate hy bo sy steuntendenslyn hou en groot weerstand teen die beerkanaal se boonste helling ervaar – dit toon 'n uitbreking word in enige rigting verwag.
Gaan lank: As hy stewig bo sy steuntendenslyn hou, en die relatiewesterkte-indeks (RSI) van drie maande deur die boonste helling van sy simmetriese driehoek breek, behoort 'n beweging deur die boonste helling van die beerkanaal te volg.
'n Positiewe uitbreking sal bo 2 580 sent bevestig word. Hy sal dan vorige verliese deur 3 115 sent verhaal – tot 3 685 sent.
Gaan kort: Negatiewe uitbreking van die primêre bultendens sal onder 2 045 sent bevestig word. Die beerkanaal sal tot die steunvlak van 1 620 sent of die onderste helling strek.